Jisaso re urɨŋɨnigɨnɨ , “ Joxɨ nionɨ naŋí̵ simɨxí̵áyí̵ nánɨ amíná nurɨ ámáyo áwaŋí̵ murɨpanɨ . ” nurɨrɨ ámá o Moseso eŋíná ŋwí̵ ikaxí̵ ragí̵pɨ mé ámáyo xewanɨŋo áwaŋí̵ nura emenɨgɨnɨrɨ e nurɨrɨ ámɨ re urɨŋɨnigɨnɨ , “ Amíná apaxí̵pánɨŋí̵ imónɨgí̵áwa tí̵ŋí̵ e nánɨ nurɨ womɨ sɨwá nɨwinɨrɨ naŋwí̵ rɨdɨyowá nánɨ negí̵ arí̵o Moseso eŋíná sekaxí̵ nearagí̵yí̵ bɨ mɨnɨ wíɨrɨxɨnɨ . Gorɨxo nánɨ rɨdɨyowá siárirɨ joxɨ naŋí̵ imóní̵í̵pɨ nánɨ áwaŋí̵ rɨrɨ oenɨrɨ mɨnɨ wíɨrɨxɨnɨ . ” urowárɨŋɨnigɨnɨ .
